**NRK P1**, i dagligtale bare kalt **P1,** er den eldste og største av NRKs radiokanaler. P1 ble offisielt etablert i 1933, men har røtter tilbake til 1925 som del av det private Kringkastingsselskapet A/S. I nærmere femti år var P1 den eneste radiokanalen i Norge, men i 1981 ble radiomonopolet brutt, og kanalen fikk konkurranse fra et trettitalls lokale radiostasjoner. I 1984 fikk P1 nasjonal konkurranse gjennom etableringen av NRK P2, og i 1993 startet P4 som en riksdekkende, kommersiell konkurrent. Tross konkurransen fra kommersielle kanaler og andre NRK-kanaler, har P1 klart å holde på sin posisjon som den største radiokanalen i Norge. I 2016 hadde kanalen en markedsandel på 45 prosent, mens P4 var nest størst med 17,5 prosent. P1 har daglig rundt 1,5 millioner lyttere.

Historie
--------

Erik Bye og Otto Nielsen i studio 13. mars 1958 under opptak til programmet *Kort sagt*.Radiokanalen er NRKs første kringkastingskanal og har sin opprinnelse tilbake til 1925 da det private Kringkastingsselskapet A/S startet regulære radiosendinger. Etter hvert nasjonaliserte staten de private kringkasterne og etablerte Norsk rikskringkasting (NRK) i 1933. Dermed fortsatte kanalen som eneste landsdekkende kringkastingskanal inntil NRK Fjernsynet startet ordinære sendinger i 1960.

Med sitt mangeårige monopol har P1 vært viktig i Norges kringkastings- og kulturhistorie, med kjente stemmer som Alf Prøysen og Anne-Cath Vestly i Barnetimen, Otto Nilsen og Johan Borgen i Søndagsposten, Erik Bye, Rolf Kirkvaag og Halfdan Hegtun.

P1 var NRKs eneste riksradiokanal helt fram til 1. september 1984, da NRK P2 startet sendinger som en underholdnings- og avlastningskanal. I 1993 ble NRKs radiotilbud omorganisert til tre, nasjonale radiokanaler under ledelse av radiodirektør Tor Fuglevik. P1 fikk da i oppgave å sende programmer for de brede, voksne lag av befolkningen, med høy andel populærmusikk i lettere underholdnings- og aktualitetsprogrammer og sportssendinger. NRKs distriktssendinger ble også beholdt i det nye P1. Til sammenligning ble P2 kulturkanalen, mens P3 ble ungdomskanalen.

Administrasjonen av kanalen samt mange av redaksjonene og sendestudioene ble flyttet til NRKs senter på Tyholt i Trondheim.

Kanalen i dag
-------------

P1 har mer enn seks timer distriktssendinger på hverdagene.

Kanalen la om sitt sendeskjema i januar 2020, og sender i dag populære program som *Landsmøte* med Rune Nilson, *Dagens* (nyhetsprogram) og *Nitimen* som har pause mens *Reiseradioen* går i sommermånedene på samme sendetid. 

P1 er også Norges beredskapskanal med nasjonalt ansvar for å varsle befolkningen i krisesituasjoner. Kanalsjef er Bjørn Tore Grøtte

Priser
------

Kanalen og kanalens musikksjef Per Ole Hagen ble tildelt Bjellesauprisen fra FONO da den ble delt ut for første gang i 1994. P1 fikk prisen for sin holdning til norsk musikk, og målet om at mer enn 40 prosent av musikken som spilles i kanalen, skal være norsk.

Kjente programmer
-----------------

### Nåværende programmer

* *Dagens*
* *Freddan*
* *HC og Andrea*
* *Kveldsåpent* og *Søndagsåpent*
* *Landsmøte*
* *Mellom himmel og jord*
* *Nattradioen*
* *Nitimen*
* *Norsk på norsk*
* *P.I.L.S.*
* *Plassen*
* *Popquiz*
* *Reiseradioen*
* *Topplista* (tidligere *VG-lista topp 40*)
* *Ukeslutt*
* *Utakt*

### Tidligere programmer

* *Brønsj*
* *Her og nå*
* *Herreavdelingen*
* *Kolafei med Rune Nilson*
* *Kveldsmat*
* *Lønsj*
* *Lørdagsbarnetimen*
* *Norgesglasset*
* *Pepper & pasjon*
* *Ønskekonserten*

Kjente programledere
--------------------

* Hans Christian Andersen
* Finn Bjelke
* Erik Forfod
* Hanne Hoftun
* Hans-Petter Jacobsen
* Vidar Lønn-Arnesen
* Elisabeth Strand Mølster
* Bård Ose
* Håkon Olaussen
* Pål Hovengen Plassen
* Michael Skorbakk
* Kari Slaatsveen
* Synnøve Svabø
* Robert Sætervik
* Viggo Valle
* Olav Viksmo-Slettan
* Karin Wetlesen

Digitalisering av radioen
-------------------------

Da P1s forløper startet i 1923, ble sendingene kringkastet via langbølger. I 1954 startet overgangen fra langbølge til kortbølge, det såkalte FM-nettet. Den første FM-senderen ble satt i drift på Voss, og de neste 25 årene ble FM-nettet utbygget til å dekke det meste av Norge. FM krevde flere sendere og mer avanserte mottakere, men samtidig fikk lytterne bedre lydkvalitet på radioene sine.

I 1980-årene gikk et europeisk forskningsprosjekt i gang med å utrede den digitale radioen DAB, og i 1995 startet NRK verdens første DAB-kanal, Alltid Klassisk. Etter hvert ble DAB utviklet med en ny standard, kalt DAB+. I 2017 startet overgangen fra FM-nettet til digital kringkasting gjennom DAB+-nettet. Overgangen omfattet alle riksdekkende radiokanaler, inkludert P1. Overgangen til DAB+ startet i Nordland i januar 2017 og ble avsluttet med Troms og Finnmark 13. desember 2017. Fra denne datoen kringkastes NRK P1 kun digitalt gjennom DAB+, og ikke via FM-nettet.

### Gamle FM-frekvenser

* Oslo-området 88,7
* Bergen 89,1
* Ringebu 90,1
* Trondheim 90,3
* Kristiansand 90,5
* Porsgrunn/ Drammen 91,3
* Lillehammer 91,7
* Kistefjell 91,8
* Vinstra 92,7
* Haugesund 93,5
* Tønsberg 94,1
* Tromsø 94,7
* Bodø 94,8
* Sarpsborg / Fredrikstad 94,8
* Hamar / Gjøvik 95,7
* Liertoppen 95,9
* Alta 96,1
* Vadsø 96,8
* Stavanger 97,9
* Kongsvinger 99,8
* Storebru 99,8

Referanser
----------

1. 1 2  NRK (22. april 2009). «Radioen – det første massemedium». *NRK* **(norsk)**. Besøkt 28. august 2017.
2. ↑  «PPM – radiokanalenes lyttertall per år». *medienorge* **(norsk)**. Besøkt 28. august 2017.
3. ↑  «Radiokanaler på DAB (velg P1)». *radio.no*. Besøkt 28. august 2017.
4. 1 2 3  «Radiohistorie: Fra langbølge til DAB – Radio.no». *radio.no*. Besøkt 28. august 2017.
5. ↑  «Når slukker FM-nettet? – Radio.no». *radio.no*. Besøkt 28. august 2017.

Eksterne lenker
---------------

* Offisielt nettsted Rediger på Wikidata

* (en) NRK P1 – kategori av bilder, video eller lyd på Commons Rediger på Wikidata
* Viktig melding lytt på radio. Fjernsynsprogram laget i forbindelse med trekanalsomleggingen

| * v
* d
* r
Norsk rikskringkasting (NRK) |
| --- |
| Fjernsyn | 
* NRK1
* NRK2
* NRK3
* NRK Super
* NRK Tegnspråk
* NRK TV

 |  |
| Radio | 

|  |  |
| --- | --- |
| Nåværende | 
* P1
* P1+
* P2
* P3
* P13
* mP3
* P3X
* NRK Nyheter
* Klassisk
* Folkemusikk
* Jazz
* Sport
* Super
* Sápmi

 |
| Nedlagte | 
* Gull
* NRK Metro
* NRK Oslofjord
* NRK Stortinget

 |

 |
| Divisjoner | 

|  |  |
| --- | --- |
| Nåværende | 
* Distrikt
* Juridisk-, rettigheter- og personal
* Marienlyst
* Medier
* Medietjenester
* Nyheter
* Sápmi
* Strategi
* Teknologi

 |
| Nedlagte | 
* Kringkasting
* NYDI
* Program Oslo
* Program riks
* Teknologi-, økonomi- og produksjon

 |

 |
| Andre tjenester | 
* Kringkastingsorkestret
* NRK.no
* NRK Trafikk
* yr.no
* NRK Vær
* NRKbeta
* NRK Urørt
* UT.no
* Tekst-TV
* NRK 4ETG
* NRK FlippKlipp
* NRK Unormal

 |
| Regionskontorer | 
* Marienlyst
* Tyholt
* Bergen
* Tromsø

 |
| Programavdelinger Oslo | 
* Barn og ungdom
* Drama
* Fakta
* Kultur
* Underholdning

 |
| Distriktskontorer | 

|  |  |
| --- | --- |
| Nåværende | 
* Innlandet
* Møre og Romsdal
* Nordland
* Oslo og Viken
* Rogaland
* Sørlandet
* Troms og Finnmark
* Trøndelag
* Vestfold og Telemark
* Vestland

 |
| Nedlagte | 
* Finnmark
* Hordaland
* Nord-Trøndelag
* Sogn og Fjordane
* Telemark
* Troms
* Østafjells
* Østfold

 |

 |
| Hovedkontorer | 
* Marienlyst
* Tyholt
* Karasjok
* Normannsløkka (framtidig)

 |
| Relaterte artikler | 
* Liste over norske kringkastingssjefer
* NRKs styre
* Liste over radiodirektører i NRK

 |
| 
* Kategori
* Nyheter

 |